Държавен вестник, бр. 98, 2007 г., стр. 70

С Т Р .  70
Д Ъ Р Ж А В Е Н   В Е С Т Н И К
Б Р О Й  98
Приложение № 1
към чл. 2
Правила за ползване на индивидуално опреде-
лен ограничен ресурс—радиочестотен спектър
на електронните съобщителни мрежи от радио-
служба “Радиоразпръскване”
Право да изграждат електронни съобщителни
мрежи за наземно радиоразпръскване имат само
предприятия, получили разрешение по реда на ЗЕС
за ползване на индивидуално определен ограни-
чен ресурс—радиочестотен спектър.
Предоставянето за ползване на индивидуално
определен ограничен ресурс—радиочестотен спек-
тър на електронните съобщителни мрежи от радио-
служба “Радиоразпръскване”, се извършва след
предварително проектиране, което включва:
1. Честотно планиране
При процедурата честотно планиране се опре-
делят техническите параметри на всички радио-/
телевизионни предавателни станции, обслужващи
даден район, така че да се получи оптимално пок-
ритие на района, при спазване на изискванията по
отношение на нормите за зоните на обслужване и
защитни отношения спрямо сигналите на съсед-
ните смущаващи станции.
2. Изследване за електромагнитна съвмести-
мост (ЕМС)
2.1. С цел избягване на вредни смущения в об-
хватите на служби “Въздушна радионавигация” и
“Въздушна подвижна” (R)—108.0—137.0 MHz за
всяка предоставена за ползване честота на преда-
вателна станция, работеща в обхвата за УКВ—ЧМ
радиоразпръскване 87.5—108.0 MHz, се извършва
процедурата изследване за ЕМС.
2.2. Процедурата изследване за ЕМС се извър-
шва от КРС по методика въз основа на препоръка
Rec. ITU-R SM.1009-1 на Международния съюз по
далекосъобщения (МСД).
2.3. Изследване за ЕМС се прави за всяка но-
вопланирана честота за УКВ—ЧМ радиоразпръс-
кване и за всяка новопланирана честота на възду-
хоплавателните навигационни (ILS и VOR) и ко-
муникационни (СОМ) служби.
2.4. Базата данни за УКВ—ЧМ станциите се
поддържа от КРС. Базата данни за въздухоплава-
телните системи ILS, VOR и COM се поддържа от
Министерството на транспорта—за гражданското
въздухоплаване, и от Министерството на отбрана-
та—за военното въздухоплаване.
2.5. В случаите, когато при изследване за ЕМС
с въздухоплавателните радиослужби се получат
отрицателни резултати—т.е. са установят вероят-
ни смущения, се извършват измервания за нали-
чието на недопустимо ниво на ИМП по Методика
за измерване на ИМП от тип А1, получавани при
работа на близко разположени УКВ—ЧМ радио-
предавателни станции.
3. Национална координация
С цел осигуряване безопасността на въздухо-
плаването и защита на националната сигурност
се извършва процедурата национална координа-
ция. Техническите характеристики на всяка пла-
нирана предавателна станция се съгласуват в кон-
султативен съвет за национално координиране и
съгласуване от представители на заинтересува-
ните ведомства.
4. Международна координация и регистрация
4.1. В случай че използването на дадена радио-
честота/радиочестотна лента от определена пре-
давателна станция може да причини вредни сму-
щения на радиослужба от друга администрация
или в случай, че се желае да се получи междуна-
родно признание за използване на дадена радио-
честота/радиочестотна лента и вписване в Меж-
дународния регистър на честотите, се извършва
процедура международна координация и между-
народна регистрация.
4.2. Международната координация е процес, при
който се получава съгласие за пускане на предава-
телна станция в действие от всички съседни стра-
ни, част от предавателните станции на които евен-
туално биха могли да бъдат смутени от новопла-
нираната станция. Процедурата международна
координация се извършва от КРС.
4.3. Международната регистрация е процес, при
който се вписва международно координираната
станция в съответните списъци на МСД, удостове-
ряващи, че тя може да бъде въведена в редовна
експлоатация.
4.4. При координацията и регистрацията на
честотните разпределения на радиопредавател-
ните станции в обхвата на дълги и средни вълни
за част от параметрите се посочват два отделни
случая—при излъчване през деня и при излъчва-
не през нощта.
4.5. Честотните разпределения на радиопреда-
вателните станции в обхвата на късите вълни се
специфицират по сезони (зимен план, летен план)
и се утвърждават на международни конференции,
провеждащи се два пъти годишно.
Приложение № 2
към чл. 3
Стандарт/Препоръка/
Наименование
Техническо изискване
1
2
БДС 4616:1984
Радиоразпръскване на УКВ—
ЧМ. Основни параметри
БДС 15886:1984
Предаватели радиоразпръс-
квателни стационарни от нис-
кочестотния и средночестот-
ния обхват автоматизирани.
Основни параметри, техничес-
ки изисквания и методи за из-
мерване
БДС 17224:1996
Системи за телевизионно раз-
пръскване. Основни параметри
БДС EN 50067:2000
Спецификация на система за
радиоданни (RDS)
БДС EN 50255:2000
Система за цифрово звуково
радиоразпръскване. Специфи-
кация на интерфейс за прие-
мане на данни (RDI)
БДС EN 60244-5:2000
Методи за измерване на радио-
предаватели